Затым слова ўзялі госці. Цяжка пералічыць, колькі прагучала шчырых слоў і пажаданняў у адрас музея і яго кіраўніка, асабістых успамінаў пра плённае супрацоўніцтва. Усе сышліся на тым, што музей выканаў ускла­дзеную на яго місію па грама­дзянска-патрыятычным выхаванні моладзі, праўдзіва і ўсебакова адлюстроўвае гістарычныя падзеі, узбагачае наведвальнікаў новымі ведамі. І ў многім гэта заслуга Рэгіны Норбертаўны — энергічнага, адукаванага і апантанага справай чалавека. Свае віншаванні госці падмацавалі падарункамі — новымі экспанатамі і аргтэхнікай для музея. А Марына Георгіеўна Мышко і дырэктар школы Ігар Анатольевіч Мадвейка ўручылі Р. Н. Ластоўскай Ганаровую грамату раённага выканаўчага камітэта і Ганаровую грамату аддзела адукацыі, спорту і турызму райвыканкама.